เกียวโตแอนิเมชัน

บริษัท เกียวโตแอนิเมชัน จำกัด (Kabushiki-gaisha Kyōto Animēshon; Kyoto Animation Co., Ltd.) หรือเรียกโดยย่อว่า เกียวอะนิ (KyoAni) เป็นสตูดิโอผลิตอนิเมะญี่ปุ่น ตั้งอยู่ในเมืองอูจิ จังหวัดเกียวโต ประเทศญี่ปุ่น ก่อตั้งขึ้นเมื่อ พ.ศ. 2524 โดยอดีตพนักงานจาก มูชิโปร มี ฮิเดอากิ ฮัตตะ เป็นประธานบริษัท เกียวโตแอนิเมชันเป็นบริษัทแม่ของสตูดิโอแอนิเมชันดู (Animation Do) ซึ่งตั้งอยู่ ณ จังหวัดโอซากะ เกียวโตแอนิเมชันผลิตผลงานอนิเมะออกอากาศทางโทรทัศน์และภาพยนตร์อนิเมะจำนวนมาก นักวาดภาพแอนิเมชันของเกียวโตแอนิเมชันเป็นพนักงานประจำและได้รับค่าจ้างเป็นเงินเดือน ไม่เหมือนกับในสตูดิโอแอนิเมชันอื่นที่ส่วนใหญ่จะเป็นพนักงานฟรีแลนซ์ ทำให้นักวาดภาพแอนิเมชันของเกียวโตแอนิเมชัน สามารถให้ความสำคัญกับคุณภาพของผลงานได้ดีกว่า

**ประวัติ**
สำนักงานใหญ่ของเกียวโตแอนิเมชัน
สตูดิโอแห่งแรกของเกียวโตแอนิเมชันในเขตฟูชิมิ เกียวโต ญี่ปุ่น ก่อนเกิดเหตุการณ์ลอบวางเพลิง เมื่อปี 2562
บริษัทก่อตั้งร่วมกันโดยคู่สามีภรรยา โยโกะ ฮัตตะและฮิเดอากิ ฮัตตะ ในปี 2524 เธอเคยทำงานให้กับ มูชิโปรดักชัน จนกระทั่งเธอเป็นอิสระจากสตูดิโอเมื่อเธอย้ายไปเกียวโต หลังเธอแต่งงานกับฮิเดอากิ ฮัตตะ ฮิเดอากิ ทำหน้าที่เป็นประธานและโยโกะทำหน้าที่เป็นรองประธานp=3, 11 บริษัทกลายเป็นบริษัทจำกัด ในปี 2528 และกลายเป็นบริษัทร่วมทุนในปี 2542p=3 โลโก้ของบริษัทมีต้นกำเนิดมาจากอักษรคันจิ เกียว (京) ตัวอักษรแรกของเกียวโตp=8 ในช่วงแรก บริษัทมีส่วนเกี่ยวข้องในการผลิตอนิเมะเรื่อง คิดดี้เกรด, อินุยาฉะ เทพอสูรจิ้งจอกเงิน, เทนจิยูนิเวิร์ส,p=3 เนิร์สวิตช์โคมูกิ, และ เจเนอเรเตอร์กอวล์ เกียวโตแอนิเมชันยังได้ผลิตแอนิเมชันเพลงเปิดและเพลงปิดให้กับวิดีโอเกมชุด จิกเคียวพาวเวอร์ฟูลโปรยาคิว (พาวเวอร์โปร) วิดีโอเกมเบสบอลของโคนามิ
ตั้งแต่ปี 2552 เกียวโตแอนิเมชันเป็นเจ้าภาพจัดงานประกวด เกียวโตแอนิเมชันอะวอร์ด ประจำปีเพื่อค้นหาเรื่องราวใหม่ ๆ ที่ต่อมาจะได้ตีพิมพ์ใน เคเอเอสูมะบุงโกะ สำนักพิมพ์ในเครือ ผู้ชนะเลิศมีโอกาสที่เรื่องราวของตนจะได้รับการดัดแปลงเป็นอนิเมะp=10 รักสุดเพี้ยนของยัยเกรียนหลุดโลก!, ชมรมว่ายน้ำอิวาโทบิ, ฟากวิกฤตโลกวิญญาณ และ โลกสีรุ้งจอมปีศาจ คืออนิเมะที่ดัดแปลงจากนวนิยายที่ได้รับรางวัลชมเชยในการประกวดดังกล่าวp=10 ในปี 2557 นวนิยายเรื่อง ไวโอเล็ต เอเวอร์การ์เดน เป็นผลงานแรกและผลงานเดียวที่ชนะเลิศรางวัลใหญ่จากหนึ่งในสามสาขา ดานี คาวาลลาโร กล่าวว่า เกียวโตแอนิเมชันได้รับการยอมรับในเรื่องของมูลค่าการผลิตผลงานที่สูงและ "มีความรู้สึกไวต่อสิ่งมหัศจรรย์และความไม่แน่นอนของชีวิตธรรมดา"p=1, 3
ในเดือนพฤษภาคม 2563 บริษัทประกาศว่าพวกเขาจะหยุดงานตลอดทั้งเดือน เนื่องจากการระบาดทั่วของไวรัสโคโรนา

**เหตุลอบวางเพลิง**
ในช่วงเช้าวันที่ 18 กรกฎาคม 2562 คนร้ายได้บุกเข้าไปในสตูดิโอของเกียวโตแอนิเมชันในเขตฟูชิมิ นครเกียวโต ตะโกนขู่ฆ่าก่อนสาดของเหลวไวไฟซึ่งคาดว่าเป็นน้ำมันเชื้อเพลิงและจุดไฟเผาอาคารซึ่งมีอะนิเมเตอร์ทำงานอยู่ภายในประมาณ 70 คน จากคำให้การของผู้ที่อยู่ในบริเวณใกล้เคียง ผู้ที่อยู่ในอาคารบางส่วนได้วิ่งหนีออกมาขอความช่วยเหลือขณะที่ยังมีไฟลุกไหม้ตามตัว มีผู้เสียชีวิต 35 คน และได้รับบาดเจ็บอีก 34 คน คนร้ายซึ่งเป็นชายวัย 41 ปีและได้รับบาดเจ็บจากเหตุการณ์ในครั้งนี้เช่นกันนั้นได้รับสารภาพขณะถูกนำตัวส่งโรงพยาบาลว่าเป็นผู้ลงมือก่อเหตุ และถูกตำรวจควบคุมตัวขณะรักษาตัวที่โรงพยาบาล นอกจากนี้ยังพบอาวุธมีคมจำนวนหนึ่งตกอยู่ในบริเวณที่เกิดเหตุแต่ยังไม่มีการยืนยันว่าเป็นของผู้ก่อเหตุหรือไม่ เหตุการณ์นี้ถือเป็นเหตุการณ์สังหารหมู่ที่ร้ายแรงที่สุดในประเทศญี่ปุ่นในรอบ 3 ปี
นายกรัฐมนตรีชินโซ อาเบะได้แถลงการณ์แสดงความเสียใจต่อเหตุการณ์ที่เกิดขึ้น และประณามการก่อเหตุในครั้งนี้ว่า "เลวร้ายเกินคำบรรยาย" เหตุการณ์นี้เป็นที่พูดถึงในเครือข่ายสังคมออนไลน์เช่นทวิตเตอร์เป็นอย่างมาก โดยผู้ที่ติดตามผลงานของสตูดิโอได้แสดงความคิดเห็นและให้กำลังใจ บางส่วนโพสต์รูปภาพผลงานอนิเมะของเกียวโตแอนิเมชันประกอบ

**ผลงาน**

**อนิเมะโทรทัศน์**

**ภาพยนตร์อนิเมะ**

**ออริจินัลวิดีโอแอนิเมชัน**

**ออริจินัลเน็ตแอนิเมชัน**

**หมายเหตุ**

**อ้างอิง**

**บรรณานุกรม**
 url = https://books.google.com/books?id=qzwFLizqVMMC&printsec=frontcover

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการของ Animation Do date=2010-10-09  

หมวดหมู่:สตูดิโอแอนิเมชันญี่ปุ่น